આ દરમિયાન આસિયાન નેતાઓ વચ્ચે અેક ખાસ બેઠક યોજાશે કે જેમાં દરિયાઇ ક્ષેત્રમાં સહયોગ અનેે સુરક્ષાના મુદ્દે નિખાલસ ચર્ચાઓ થશે. આજે એક સંપૂર્ણ સત્રનું આયોજન કરવામાં આવ્યું છે. ભારત ‘એકટ ઇસ્ટ પોલિસી’નો સંદેશ આપશે. આ પોલિસીની પ્રક્રિયામાં ભારત બે મોરચે કામ કરી રહ્યું છે. તેનો પ્રથમ ઉદ્દેશ્ય દ‌િક્ષણ પૂર્વ એશિયાઇ દેશો સાથે સંપર્ક, દ્વિપક્ષીય વેપાર, તક અને ભાગીદારી વધારવાનો છે અને બીજો ઉદ્દેશ્ય પારસ્પારિક હિતો, પ્રાદેશિક સુરક્ષાના મુદ્દાઓ, આતંકવાદ અને માહિતી શેરિંગ જેવા સંવેદનશીલ મુદ્દાઓ પર પારસ્પારિક સહયોગને નવી દિશા આપવાનો છે. આ ઉપરાંત વડા પ્રધાન નરેન્દ્ર મોદી આસિયાન દેશોના વડાઓ સાથે અલગ અલગ દ્વિપક્ષીય બેઠકો યોજશે.